ஜனவரி 12 அன்று ரீலீஸ் ஆன “பைரவா ” திரையிட்ட நான்கு நாட்களில் 100 கோடி வசூலை தாண்டிய மாபெரும் வெற்றி படம் என்று தினசரிகளில் விளம்பரம் வெளியிடப்பட்டிருக்கிறது. தமிழ் சினிமாவில் படங்களின் வசூல் விபரங்கள் கேளிக்கை வரி என்ற ஒன்று இருந்தவரை பகிரங்கமாக வெளியிடப்பட்டது. கேளிக்கை வரி ரத்து செய்யப்பட்டவுடன் படங்களின் வசூல் உண்மை தன்மை ஆழ குழி தோண்டி புதைக்கப்பட்டது. படம் வெளியான மூன்றாவது நாள் படம் வெற்றி, என்ற போலியான பிம்பம் உருவாக்கி தயாரிப்பாளர்கள் தங்களை ஏமாற்றிக் கொள்ளும் நடைமுறை தொடர் கதையாகிவிட்டது.